కంచె | సంపాదకీయం | www.NavaTelangana.com
దేశ రక్షణకోసం సరిహద్దుల్లో వెలయాల్సిన కంచెలు దేశం నడిబొడ్డులో మొలుస్తున్నాయి. బోర్డర్‌లో పహారా కాయాల్సిన సాయుధబలగాలు ఢిల్లీ చుట్టూ కవాతు చేస్తున్నాయి. ఎవరిమీద యుద్ధానికి? ఇప్పుడక్కడ ఎటు చూసినా ముళ్ల కంచెలు, ఇనుప గోడలే.. ఎవరిని నిలువరించడానికి? రైతులు న్యాయం కోసం గొంతెత్తినందుకు రాజ్యం రాజధానిలో సృష్టిస్తున్న భయానక దృశ్యమిది. ఏ ప్రభుత్వమైనా తన ప్రజలమీద యుద్ధం చేస్తుందా? మరి ఈ ప్రభుత్వం ఎందుకు చేస్తోంది? రైతులేమైనా ఈ దేశానికి శత్రువులా..? అసాంఘిక శక్తులా..? వారు ఈ దేశ పౌరులు కాదా..? అవునులే... భూమిని చెరబట్టజూస్తున్న కార్పొరేట్‌ కబ్జాకోరులు ఈ రాజ్యానికి యజమానులు కదా.. ఆ భూమికి రక్షణగా ఉన్న రైతులు శత్రువులే అవుతారు..! ఏలినవారి నల్లచట్టాల వెనకున్న చీకటి కుట్రల నిగ్గుతేలుస్తున్నారు కదా.. అన్నదాతలు అసాంఘిక శక్తులే అవుతారు..! వ్యవసాయం మా జీవితం అన్నందుకు, ఈ భూమి దేశానిది అన్నందుకు వారు దోషులే అవుతారు. తమ కాళ్ల కింది నేల కదలిపోతుంటే, కండ్లముందే జీవితం చేజారిపోతుంటే.. గాయపడ్డ లేడి పిల్లల్లా విలవిలలాడకుండా సింహాలై గర్జిస్తున్నందుకు ద్రోహులే అవుతారు.
మరి ఏలికలేమవుతారు...? సంపదను సృష్టించి, సమీకరించి, రక్షించి, దానిని సకల జనుల హితం కోసం సమంగా సమర్థంగా వినియోగించగలిగినవాడే సరైన పాలకుడంటారే... మరి సమస్త ప్రజల జీవితాలనూ బలిపెట్టి సంపదనంతా పిడికెడు మంది దోపిడీదొంగలకు కట్టబెట్టాలని చూసే ఏలికలేమవుతారు..? దేశభక్తులవుతారా..!? ఈ ప్రభుత్వం అసంఖ్యాకులైన ఈ దేశ ప్రజలకోసమా లేక గుప్పెడు మంది గుత్తపెట్టుబడిదారుల కోసమా? ఈ చట్టాలు వద్దు మొర్రో అని డెబ్బది రోజులుగా ఢిల్లీ సరిహద్దుల్లో మొర పెట్టుకుంటున్నారే... వారి మొర ఆలకించడానికి ఈ సర్కారుకున్న అడ్డంకులేమిటి? నిజంగా ఈ చట్టాలు రైతుల ప్రయోజనాలనుద్దేశించినవే అయితే... వారు వద్దంటున్నప్పుడు బలవంతంగా రుద్దాల్సిన అవసరమేమిటి? ప్రజల నుంచి నిరసన ఎదురయినప్పుడు బ్రిటిషు ప్రభుత్వం సైతం చట్టాలను ఉపసంహరికుంచుకున్న ఉదాహరణ లున్నాయే... మరి స్వతంత్ర దేశంలో ప్రజలెన్నుకున్న ప్రభుత్వానికి ప్రజాభిప్రాయాన్ని మన్నించడానికి అభ్యంతరమేమిటి..? ప్రజాభిప్రాయానికి తలొగ్గడం తమ ప్రభుత్వానికి తలవంపు అనుకుంటున్నారా? లేక యాభయ్యారించుల చాతీకి అవమానమనుకుంటున్నారా? ప్రజాస్వామ్యంలో ప్రజలే కదా నిర్ణేతలు..? మరి వీరు ప్రజలకూ ప్రజాస్వామ్యానికీ అతీతులా..?
పైగా ప్రజల హక్కులపై ఉక్కుపాదం మోపుతారా? ఎవరి కాళ్లల్లో దించడానికి రహదారులపై ఇనుప ముళ్లు.. ఎవరిని అడ్డుకోవడానికి ఢిల్లీ సరిహద్దుల్లో అడ్డుగోడలు.. ఏ సంఘీభావాన్ని నివారించడానికి లోతైన కందకాలు.. ఎందుకీ అణిచివేత చర్యలు..? ఈ ఇనుప కంచెలకు ఆవతలా ఇవతలా ఉన్నది మన దేశపౌరులే కదా.. ఈ కంచెలు వారిని కలవకుండా నిలువరించగలవేమోగానీ, ఇప్పటికే దేశం గుండెల నిండా మొలిచిన ప్రశ్నలకు సమాధానం చెప్పగలవా? వాళ్లు అడుగుతుందీ శ్రమకు తగ్గ ఫలితాన్ని. వాళ్లు అడుగుతుందీ కనీసమద్దతు ధరను చట్టబద్ధం చేయాలని. వాళ్లు అడుగుతుందీ మార్కెట్‌ వ్యవస్థను బలోపేతం చేయాలని. వాళ్లు కోరుతుందీ కాంట్రాక్టు వ్యవసాయం వద్దనీ, అక్రమ నిల్వదారులపై చర్యలకు దోహదపడే నిత్యావసర సరుకుల చట్టాన్ని సవరించవద్దని. వాళ్లడుగుతుందీ సమస్త ప్రజల సంక్షేమాన్నీ, భావప్రకటనా స్వేచ్ఛనూ, జీవించే హక్కునూ. దేశమేదైనా పాలకులెవరైనా ప్రజలు కోరుకునేది ఇదే కదా. ఆ హక్కుల కోసం ఒక్కటిగా నిలిచినంతనే వారిపై ఎంత ద్వేషం కుమ్మరించారు...!? ఎన్ని నిందలు మోపారు..!? ఎన్ని విభజన రాజకీయాలకు పాల్పడ్డారు..!? కానీ వాళ్లకు మతంతో పనిలేదు. కులంతో పనిలేదు. రంగు, రూపు, ప్రాంతంతో పనిలేదు. కాబట్టే దేనికీ లొంగలేదు. అందుకే ఈ ఇనుప కంచెలు..
అక్కడ శాంతియుతమైన నిరసనలు తప్ప ఎలాంటి అవాంఛనీయతకు చోటేలేదు. ఎల్లలు లేని సంఘీభావానికి తప్ప అసాంఘిక శక్తులకు ప్రవేశమే లేదు. అత్యంత క్రమశిక్షణతో, అత్యున్నత ప్రజాస్వామిక విలువలతో, అంతకు మించి దేశం పట్ల బాధ్యతతో సాగుతున్న మహౌద్యమమది. ప్రపంచాన్నే అబ్బురపరుస్తున్న అద్భుతపోరాట రంగస్థలమది. అటువంటి చోట ఎందుకీ కంచెలు..? ఒకవేళ నిజంగానే శాంతిభద్రతల సమస్యవుంటే.. తాత్కాలిక బారికేడ్లు ఏర్పాటు చేసుకోవచ్చు.. కానీ, బలమైన ఉక్కు శకలాలతో శాశ్వత బారికేడ్లు, రోడ్ల నిండా ఇనుప శీలలు, ధృడమైన కాంక్రీటు గోడలు, లోతైన అగాథాలు.. ఇవన్నీ దేనికి సూచికలు..? అంటే పాలకులు ప్రజలను శత్రువులుగా చూస్తున్నారా? లేక ప్రజలంటే భయపడు తున్నారా? అలా కానట్లయితే మరి దేనికి ఈ కంచెలు..?
అయినా ఏలినవారి భ్రమలు కాకపోతే... ఈ కంచెలకు జంకేదెవరు? గొడుగుల్ని చూసి చినుకులు ఆకాశంలో దాక్కుంటాయా?. ఆనకట్టల్ని చూసి నదులు వెనక్కి వెళ్లిపోతాయా? ప్రముఖ కవి లక్ష్మీనర్సయ్య చెప్పినట్టు ''వాళ్లకు కుట్రలు తెలియవు.. నాగళ్ళే వాళ్ళ ఎత్తుగడలు.. విత్తనాలే వాళ్ళ వ్యూహాలు.. చెత్తను నేలలో తొక్కేయడమే వాళ్ళ విద్య.. పంట కంకులే వాళ్ళ సిద్ధాంతం.''.. అనుభవం నేర్పిన పాఠం, జీవితం నిర్దేశించిన కర్తవ్యం వారిని నడిపిస్తుంటే.. న్యాయమైన వారి పోరాటం ముందు ఈ కంచెలు నిలువగలవా...? చరిత్రను గెలువగలవా..?
kanche | sampaadakeeyam | www.NavaTelangana.com
desha rakshanakosam sarihaddullo velayaalsina kanchelu desham nadiboddulo molustunnaayi. borderle pahara kaayaalsina saayudhabalagaalu dhilli chuttu kavaatu chestunnayi. evarimeeda yuddhaaniki? ippudakkada etu chusina mulla kanchelu, inupa godale.. evarini niluvarinchadaaniki? raitulu nyaayam kosam gontettinanduku rajyam raajadhaanilo srushtistunna bhayanaka drushyamidi. e prabhutvamainaa tana prajalameeda yuddham chestunda? mari ee prabhutvam enduku chestondi? raitulemainaa ee deshaniki satruvula..? asanghika saktula..? vaaru ee desha pourulu kaadaa..? avunule... bhoomini cherabattajuustunna carporate kabjakorulu ee raajyaaniki yajamaanulu kada.. aa bhoomiki rakshanagaa unna raitulu satruvule avutaaru..! elinavari nallachattaala venakunna cheekati kutrala niggutelustunnara kada.. annadaatalu asanghika saktule avutaaru..! vyavasaayam maa jeevitam annanduku, ee bhoomi deshanidi annanduku vaaru doshule avutaaru. tama kaalla kindi neela kadalipotunte, kandlamunde jeevitam chejaripotunte.. gayapadda ledi pillalla vilavilaladakunda simhaalai garjistunnanduku drohule avutaaru.
mari elikalemavutaru...? sampadanu srushtinchi, sameekarinchi, rakshinchi, daanini sakala janula hitam kosam samangaa samarthamgaa viniyoginchagaliginavaada saraina palakudantare... mari samasta prajala jeevitaalanuu balipetti sampadananta pidikedu mandi dopideedongalaku kattabettaalani chuse elikalemavutaru..? deshabhaktulavutara..!? ee prabhutvam asankhyaakulaina ee desha prajalakosama leka guppedu mandi guttapettubadidaarula kosama? ee chattaalu vaddu morro ani debbadi rojulugaa dhilli sarihaddullo mora pettukuntunnare... vaari mora aalakinchadaaniki ee sarkaarukunna addankulemiti? nijamgaa ee chattaalu raitula prayojanaalanuddeshincham ayithe... vaaru vaddantunnappudu balavantamgaa ruddaalsina avasaramemiti? prajala nunchi nirasana edurayinappudu britishu prabhutvam saitam chattaalanu upasamharikunchukunna udaaharana lunnaye... mari swatantra desamlo prajalennukunna prabhutvaaniki prajaabhipraayaanni manninchadaaniki abhyantaramemiti..? prajaabhipraayaaniki taloggadam tama prabhutvaaniki talavampu anukuntunnara? leka yaabhayyaarinchula chaatiiki avamaanamanukuntunnara? prajaaswaamyamlo prajale kada nirnetalu..? mari veeru prajalakuu prajaaswaamyaaniki ateetulaa..?
paiga prajala hakkulapai ukkupaadam moputara? evari kaallallo dinchadaaniki rahadaarulapai inupa mullu.. evarini addukovadaniki dhilli sarihaddullo addugodalu.. e sanghibhaavaanni nivaarinchadaaniki lotaina kandakaalu.. endukee anichiveta charyalu..? ee inupa kanchelaku aavatalaa ivatalaa unnadi mana deshapourule kada.. ee kanchelu vaarini kalavakunda niluvarinchagalavemogani, ippatike desham gundela ninda molichina prasnalaku samadhanam cheppagalava? vaallu adugutundii shramaku tagga phalitaanni. vaallu adugutundii kaneesamaddatu dharanu chattabaddham cheyalani. vaallu adugutundii marchete vyavasthanu balopetam cheyalani. vaallu korutundi contractu vyavasaayam vaddanee, akrama nilvadaarulapai charyalaku dohadapade nityavasara sarukula chattaanni savarinchavaddani. vaalladugutundii samasta prajala sankshemaannii, bhavaprakatana swechhanuu, jeevinche hakkunuu. desamedaina palakulevaraina prajalu korukunedi ide kada. aa hakkula kosam okkatigaa nilichinantane vaaripai entha dwesham kummarinchaaru...!? enni nindalu moparu..!? enni vibhajana raajakeeyaalaku palpaddaru..!? cony vaallaku matamto paniledu. kulamtho paniledu. rangu, roopu, praantamtoe paniledu. kabatte denikee longaledu. anduke ee inupa kanchelu..
akkada saantiyutamaina nirasanalu tappa elanti avaanchaneeyataku choteledu. ellalu laeni sanghibhaavaaniki tappa asanghika saktulaku pravesame ledu. atyanta kramasikshanato, atyunnata prajaaswaamika viluvalatho, antaku minchi desham patla baadhyatatho saagutunna mahoudyamamadi. prapanchaanne abburaparustunna adbhutaporata rangasthalamadi. atuvanti chota endukee kanchelu..? okavela nijamgaane saantibhadratala samasyavunte.. taatkaalika barikedlu erpaatu chesukovachhu.. cony, balamaina ukku sakalaalato saashwata barikedlu, rodla ninda inupa sheelalu, dhrudamaina concreetu godalu, lotaina agaathaalu.. ivannee deniki suuchikalu..? ante paalakulu prajalanu satruvulugaa chustunnara? leka prajalante bhayapadu tunnara? alaa kaanatlayithe mari deniki ee kanchelu..?
aina elinavari bhramalu kakapothe... ee kanchelaku jankedevaru? godugulni chusi chinukulu aakaasamlo dakkuntaya?. aanakattalni chusi nadulu venakki vellipotaya? pramukha kavi lakshminarsayya cheppinattu ''vaallaku kutralu teliyavu.. nagalle vaalla ettugadalu.. vittanaale vaalla vyuhalu.. chettanu neelalo tokkeyadame vaalla vidya.. panta kankule vaalla siddhaantam.''.. anubhavam nerpina paatham, jeevitam nirdesinchina kartavyam vaarini nadipistunte.. nyaayamaina vaari poratam mundu ee kanchelu niluvagalava...? charitranu geluvagalava..?